ఫిన్ అలెన్

ఫిన్లీ హ్యూ అలెన్ (జననం 1999, ఏప్రిల్ 22) న్యూజీలాండ్ అంతర్జాతీయ క్రికెట్ ఆటగాడు. 2021 మార్చి నుండి న్యూజీలాండ్ క్రికెట్ జట్టు తరపున ఆడాడు. ఆక్లాండ్ తరపున దేశవాళీ క్రికెట్ ఆడుతున్నాడు, గతంలో వెల్లింగ్టన్ తరపున ఆడాడు. ఐపిఎల్ లో రాయల్ ఛాలెంజర్స్ బెంగళూరుతో సహా పలు రకాల టీ20 ఫ్రాంచైజీ లీగ్‌లలో ఆడాడు.

క్రికెట్ రంగం 
అలెన్ 2017, జనవరి 3న 2016–17 సూపర్ స్మాష్‌లో ఆక్లాండ్ తరపున ట్వంటీ20 అరంగేట్రం చేశాడు. ట్వంటీ20 అరంగేట్రం ముందు, 2016 అండర్-19 క్రికెట్ ప్రపంచ కప్ కోసం న్యూజీలాండ్ జట్టులో ఎంపికయ్యాడు.

2017 డిసెంబరులో, అలెన్ 2018 అండర్-19 క్రికెట్ ప్రపంచ కప్ కోసం న్యూజీలాండ్ జట్టులో ఎంపికయ్యాడు. పోటీ ప్రారంభ రోజున వెస్టిండీస్‌పై 115 నాటౌట్‌తో టోర్నమెంట్‌లో మొదటి సెంచరీని సాధించాడు. టోర్నమెంట్‌లో న్యూజీలాండ్ రెండవ గేమ్‌లో, కెన్యాతో జరిగిన మ్యాచ్‌లో, అలెన్ కేవలం 19 బంతుల్లోనే అర్ధ సెంచరీ సాధించాడు, ఇది అండర్ 19 వన్డే చరిత్రలో ఉమ్మడి-రెండవ వేగవంతమైనది. టోర్నమెంట్‌లో 338 పరుగులతో న్యూజలాండ్ తరఫున అత్యధిక పరుగుల స్కోరర్‌గా నిలిచాడు.

అలెన్ 2018 ఫిబ్రవరి 17న 2017–18 ఫోర్డ్ ట్రోఫీలో ఆక్లాండ్ తరపున తన లిస్ట్ ఎ జట్టుతో అరంగేట్రం చేశాడు. 2018, మార్చి 9న 2017–18 ప్లంకెట్ షీల్డ్ సీజన్‌లో ఆక్లాండ్ తరపున ఫస్ట్-క్లాస్ అరంగేట్రం చేసాడు. 2018 సెప్టెంబరులో, 2018 అబుదాబి టీ20 ట్రోఫీ కోసం ఆక్లాండ్ ఏసెస్ జట్టులో ఎంపికయ్యాడు. 2019 నవంబరులో, ఇంగ్లాండ్‌తో జరిగిన న్యూజీలాండ్ XI టూర్ మ్యాచ్‌లో, అలెన్ అజేయ శతకం సాధించాడు.

2020 జూన్ లో, 2020-21 దేశవాళీ క్రికెట్ సీజన్‌కు ముందు అలెన్‌కి వెల్లింగ్టన్ ఒక ఒప్పందాన్ని అందించాడు. ఓపెనింగ్ భాగస్వామి డెవాన్ కాన్వే (455) రెండో స్థానంలో ఉన్నాడు. 2021 మార్చిలో, 2021 ఇండియన్ ప్రీమియర్ లీగ్‌కి జోష్ ఫిలిప్ స్థానంలో రాయల్ ఛాలెంజర్స్ బెంగళూరుతో సంతకం చేశాడు.

2022 జూన్ లో ఐర్లాండ్, స్కాట్లాండ్ పర్యటనల కోసం న్యూజీలాండ్ వన్డే స్క్వాడ్‌లలో అలెన్ ఎంపికయ్యాడు. 2022 జూలై 10న న్యూజీలాండ్ తరపున ఐర్లాండ్‌పై తన వన్డే అరంగేట్రం చేసాడు. జూలై 27న, స్కాట్లాండ్‌తో జరిగిన న్యూజీలాండ్ తొలి మ్యాచ్‌లో, అలెన్ టీ20 క్రికెట్‌లో తన మొదటి సెంచరీని సాధించాడు. 

2000 ఫిబ్రవరిలో, 2022 ఇండియన్ ప్రీమియర్ లీగ్ టోర్నమెంట్ కోసం వేలంలో అలెన్‌ను రాయల్ ఛాలెంజర్స్ బెంగళూరు కొనుగోలు చేసింది. 2022 ఏప్రిల్ లో, ఇంగ్లాండ్‌లో టీ20 బ్లాస్ట్‌లో ఆడేందుకు యార్క్‌షైర్‌తో సంతకం చేశాడు.

2021 మార్చిలో, బంగ్లాదేశ్‌తో జరిగే సిరీస్ కోసం న్యూజీలాండ్ ట్వంటీ20 ఇంటర్నేషనల్ జట్టులో అలెన్ ఎంపికయ్యాడు. 2021 మార్చి 28న న్యూజీలాండ్ తరపున బంగ్లాదేశ్‌పై తన టీ20 అరంగేట్రం చేసాడు. తన 3వ మ్యాచ్ లో 29 బంతుల్లో 71 పరుగులు చేశాడు, మార్టిన్ గప్టిల్‌తో కలిసి ఓపెనింగ్ చేశాడు. 2021 ఆగస్టులో, అలెన్ పాకిస్తాన్ పర్యటన కోసం న్యూజీలాండ్ వన్ డే ఇంటర్నేషనల్ జట్టులో ఎంపికయ్యాడు.

మూలాలు

బాహ్య లింకులు 
 

న్యూజీలాండ్ టీ20 క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ క్రికెట్ క్రీడాకారులు
జీవిస్తున్న ప్రజలు
1999 జననాలు